section_heading: Životopis
paragraph_text: Po gašenju ZP Gospić 1996. godine biva imenovan na dužnost zamjenika zapovjednika 1. ZP sa sjedištem u Karlovcu. U rujnu 1998. imenovan je obnašateljem dužnosti zapovjednika 1. Zbornog područja,  a u listopadu 1999. zamjenikom načelnika i obnašateljem dužnosti načelnika Uprave za operativne poslove Glavnog stožera OS RH. Od listopada 2000. pa do veljače 2007. načelnik je Uprave za operativne poslove GS OS RH s prekidom od svibnja 2003. do studenoga 2004. kada se nalazi na školovanju u SAD-u. Od rujna 2007. do veljače 2011. godine vojni je predstavnik RH pri NATO-u i Europskoj uniji. Dana 25. veljače 2011. godine imenovan je načelnikom  Glavnog stožera Oružanih snaga Republike Hrvatske. Odluka je stupila na snagu 1. ožujka 2011. godine.